
ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 25/876 кв.м идеални части от УПИ ІХ-170 в кв.15, целият с площ 876 кв.м, по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас e постъпило заявление с вх. №94-01-7371/2/10.04.2025г. от О.С.С., Управител на „Олег и София Ланд Инвестмънт“ ООД, с искане за прекратяване на съсобственост в урегулиран поземлен имот (УПИ) УПИ ІХ-170 в кв.15 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас е собственик на 25/876 кв.м ид. ч. от УПИ ІХ-170 в кв.15, целият с площ 876 кв.м по плана на кв. Банево, гр. Бургас, отреден „за жилищно строителство“, при граници: север - УПИ Х-169; изток - УПИ VІІІ-169; юг - улица; запад - улица, отразен в КК на гр. Бургас, като ПИ с идентификатор 07079.705.170 и площ 870 кв.м, за които има съставен Акт №10641/21.05.2025г. за частна общинска собственост.

„Олег и София Ланд Инвестмънт“ ООД е собственик в имота на 840/876 кв.м ид. части, съгласно представен нотариален акт №52, том І, рег. №769, дело №44 от 21.02.2014г. на нотариус при БРС.
Представено е Протоколно решение на съдружниците от 12.06.2025г., с което на общо събрание е взето решение за закупуване на общинските 25 кв.м идеални части от УПИ ІХ-170 в кв.15, целият с площ 876 кв.м по плана на кв. Банево, гр. Бургас, като дружеството ще бъде представлявано от управителя О.С.С. при извършване на всички правни и фактически действия, и сключване на договор за покупко-продажба на недвижим имот с Община Бургас.
Общинските идеални части са придаваеми към имота от юг, югоизток от бивш имот за улица и са прецизно изчислени в размер на 25 кв.м, съгласно издадена скица и удостоверение с рег. № 94-01-7371/1/04.04.2025г. на дирекция „Устройство на територията“ при Община Бургас.
Останалите 11 кв.м ид. части от УПИ до пълната площ на имота не са общинска собственост и се дължат на различните начини на изчисление във времето и точността на плановете.
За ПИ с идентификатор 07079.705.170 е издадена скица № 15-822628-21.05.2025г. от АГКК.
Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 25/876 кв.м ид. ч. от УПИ ІХ-170 в кв.15 по плана на кв. Банево, гр. Бургас, на оценител, вписан в регистъра на независимите оценители, определена в размер на 2910 лв. (две хиляди деветстотин и десет лева), без ДДС.
Данъчната оценка на имота, предмет на продажба е 520,70 лв. (петстотин и двадесет лева и седемдесет стотинки).

Имотът не е включен в Програмата за управление и разпореждане с общинската собственост на Община Бургас за 2025г., приета с Решение по т. 3 от проведеното на 20.05.2025г. заседание на Общински съвет – Бургас (Протокол №24) по реда на чл. 8, ал. 9 от ЗОС, поради което Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ трябва да бъде допълнен с цитирания по-горе имот.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 24.06.2025г. на Комисия, назначена с моя Заповед №3903/22.11.2024г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост (ЗОС), чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните
Р Е Ш Е Н И Я:

І. Да се допълни Програмата за управление и разпореждане с общинската собственост на Община Бургас за 2025г., приета с Решение по т.3 от дневния ред на проведеното на 20.05.2025г. заседание на Общински съвет – Бургас (Протокол №24), в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с недвижим имот, актуван с Акт №10641/21.05.2025г. за частна общинска собственост, представляващ 25/876 кв.м ид. ч. от УПИ ІХ-170 в кв.15, целият с площ 876 кв.м, по плана на кв. Банево, гр. Бургас, отреден „за жилищно строителство“, отразен като ПИ с идентификатор 07079.705.170 и площ 870 кв.м в КККР на гр. Бургас.

ІІ. Да се прекрати съсобствеността между ОБЩИНА БУРГАС и „Олег и София Ланд Инвестмънт“ ООД с ЕИК 202829261 и адрес на управление: гр. Несебър 8240, к.к. „Слънчев бряг – запад“, адм. център „Сапфир“, ет. 2, офис 6, представлявано от  управителя О.С.С., чрез продажба на недвижим имот, актуван с Акт №10641/21.05.2025г. за частна общинска собственост, представляващ 25/876 (двадесет и пет от осемстотин седемдесет и шест) кв.м ид. части от урегулиран поземлен имот (УПИ) ІХ-170 (девет римско за имот с планоснимачен номер сто и седемдесет) в кв.15 (петнадесет) по плана на кв. Банево, гр. Бургас, целият с площ 876 (осемстотин седемдесет и шест) кв.м, отреден "за жилищно строителство", при граници на целия имот: север - УПИ Х-169; изток - УПИ VІІІ-169; юг - улица; запад - улица, отразен като поземлен имот (ПИ) с идентификатор 07079.705.170 (нула седем нула седем девет точка седем нула пет точка едно седем нула), целият с площ 870 (осемстотин и седемдесет) кв.м в Кадастралната карта и кадастралните регистри на гр. Бургас, при съседи: 07079.705.3010, 07079.705.169, 07079.705.3009, 07079.705.1320, за сумата от 2910 лв. (две хиляди деветстотин и десет лева), без ДДС.
Приложение: Заявление с вх. №94-01-7371/2/10.04.2025г. в Община Бургас; Акт №10641/21.05.2025г. за частна общинска собственост; скица на ПИ, издадена от СГКК-Бургас; комбинирана – скица на Община Бургас; удостоверение рег. № 94-01-7371/1/04.04.2025г. на дирекция УТ при Община Бургас; нотариален акт №52, том І, рег. №769, дело №44 от 21.02.2014г. на нотариус при БРС; Протоколно решение на съдружниците от 12.06.2025г.; Протокол от 24.06.2025г. на комисия, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА – ГРУДОВА, Гл. юрисконсулт в дирекция УОС
Изготвил: 
инж. Райна Димова, Ст. експерт в дирекция УОС









